open-index/open-wikipedia-markdown huggingface dataset:
הכול בינינו רגיל

"**הכול בינינו רגיל**" הוא סינגל שהוקלט על ידי הזמרים הישראלים קורין אלאל ומיקי גבריאלוב. הוא יצא לאור בינואר 1978 דרך חברת התקליטים CBS ישראל כסינגל שלא מתוך אלבום אולפן.

## רקע והצלחה
"הכול בינינו רגיל" נכתב על ידי יעקב גלעד, והולחן על ידי אלאל, שגם הפיקה אותו מוזיקלית לצד גבריאלוב. ב-2 בינואר 1978 הוצג עם השיר "יונק הדבש" כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-22. הוא הגיע בשיאו ב-20 בפברואר, אז דורג במקום התשיעי. לבסוף, ב-27 במרץ יצא מהדירוג השבועי, לאחר 11 שבועות צעידה רצופה.

## מיקומי שיא

## הערות שוליים

קטגוריה:שירי קורין אלאל
קטגוריה:דואטים
קטגוריה:שירים בעברית
קטגוריה:שירים שנכתבו על ידי יעקב גלעד
קטגוריה:שירים שהולחנו על ידי קורין אלאל
קטגוריה:שירים שהופקו על ידי קורין אלאל
קטגוריה:סינגלים בהוצאת CBS ישראל
הטבעת נפלה

"**הטבעת נפלה**" הוא סינגל שהוקלט על ידי הזמרת הישראלית קורין אלאל. את השיר הוציאה בנובמבר 1988 לאור חברת התקליטים CBS ישראל, כסינגל הראשון מתוך אלבומה השלישי של אלאל, "אנטארקטיקה".

## רקע וכתיבה
"הטבעת נפלה" נכתב על ידי מאיר גולדברג, והולחן על ידי אלאל. השיר משלב דימויים עשירים וסמליות עמוקה המבטאים שבר ותהליך של שינוי. הטבעת מסמלת שלמות, התחייבות או מערכת יחסים, ואובדנה מסמן קרע או שינוי בלתי נמנע. "צל הירח" ו"הכביש הרטוב" יוצרים אווירה לילית ואפלה, המעידה על תחושת בדידות ואובדן. גלגלי הענק בעיניה ש"פסקו לפעול" משקפים תחושת קיפאון רגשי, כאשר החור שנפער בחייה מדגיש את הכאב שנותר אחרי אובדן הטבעת. השימוש במוטיב החור מגלם ריקנות או חוסר יכולת למלא חלל רגשי.

השיר עוסק ברובד הפנימי של ההתמודדות עם אובדן ומשאיר מקום לפרשנות רחבה. הוא רומז לכך שלא כל החוויות או הכאבים מובנים במלואם – "לא הכל היא לוחצת לדעת". השורות מדגישות כי החור שבתוך הטבעת, החלל הריק, הוא מה שנותר ומשמש כמטאפורה לקיום האנושי, שבו ריקנות היא חלק בלתי נפרד מהחוויה. התנועה בכביש והמעבר דרך "החור בטבעת" רומזים לתהליך של המשך החיים למרות האובדן, כאשר צל הירח מסמל מקור אור מרוחק ומסתורי, שמלווה את הדרך החדשה.

## הצלחה מסחרית
ב-22 בנובמבר 1988 הוצג השיר כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-20. ב-31 בינואר 1989 הגיע לשיאו במקום השישי. לבסוף, ב-14 במרץ יצא מהדירוג השבועי לאחר 15 שבועות צעידה רצופה.

## מיקומי שיא

## הערות שוליים

קטגוריה:שירי קורין אלאל
קטגוריה:שירים בעברית
קטגוריה:שירים שנכתבו על ידי מאיר גולדברג
קטגוריה:שירים שהולחנו על ידי קורין אלאל
קטגוריה:סינגלים בהוצאת CBS ישראל
רומן רבינוביץ'

**רומן רבינוביץ**' (נולד בשנת 1985 בטשקנט, אוזבקיסטן) הוא פסנתרן ישראלי.

## ביוגרפיה
רבינוביץ' נולד בשנת 1985 בטשקנט שבאוזבקיסטן והחל את לימודי הפסנתר בגיל 6 בהדרכת אימו. הוא עלה עם משפחתו לישראל בשנת 1994 ולמד בבית הספר למוזיקה על שם בוכמן-מהטה בתל אביב בכיתתו של אריה ורדי. הוא השלים את התואר הראשון במכון קרטיס למוזיקה בפילדלפיה, שם למד אצל סימור ליפקין וקלוד פרנק, ואת התואר השני בבית הספר ג'וליארד בניו יורק אצל רוברט מקדונלד.

רבינוביץ' זכה במקום השני, הגבוה ביותר באותה שנה, בתחרות ארתור רובינשטיין הבינלאומית לפסנתר 2008. כמו כן זכה באותה תחרות בפרסים נוספים: פרס הישראלי המצטיין, פרס הקונצ'רטו הקלאסי ופרס הביצוע הטוב ביותר ליצירה ישראלית. קודם לכן זכה בתחרות אנימאטו לפסנתר בפריז (2007).

הוא הופיע בארצות הברית, אירופה וישראל במקומות כמו גוונדהאוס בלייפציג, ויגמור הול בלונדון, אולם זאנקל בקרנגי הול ואולם אליס טאלי במרכז לינקולן בניו-יורק, מוזיאון המטרופוליטן לאמנות, מרכז ג'ון פ' קנדי לאמנויות הבמה בוושינגטון, האולם הגדול בקונסרבטוריון של מוסקבה וה בפריז.

רבינוביץ' הופיע כסולן עם , תזמורת רשות השידור הקוריאנית בסיאול, התזמורת הפילהרמונית של באפלו, התזמורת הפילהרמונית של פראג, התזמורת הסימפונית של לובוק, התזמורת הסימפונית של אן ארבור, התזמורת הפילהרמונית של ריברסיייד,  ועוד. כמו כן הופיע ברסיטלים באגודת הרסיטלים של ונקובר, בסדרת קונצרטי המאטינה של סינסינטי, באגודת שופן בסנט פול, בתיאטרון וולטר רידה, ב בקארדיף, בסדרת הפסנתר באולם המלכה אליזבת בלונדון ובאקדמיה למוזיקה על שם פרנץ ליסט בבודפשט.

הוא הופיע גם באיטליה, באוסטריה ובנורווגיה. בישראל הופיע רבינוביץ' כסולן עם כל התזמורות הישראליות, לרבות הפילהרמונית הישראלית. הופעתו הראשונה עם התזמורת הפילהרמונית הישראלית בניצוחו של זובין מהטה הייתה עוד לפני יום-הולדתו ה-11. מאז, הופיע עם התזמורת ומהטה שוב בשנים 1999 ו-2003. הוא קיים שיתופי פעולה בקונצרטים קאמריים עם הרביעייה הדורית ועם רביעיית אריאל. ביצע את מכלול הסונאטות לכינור ולפסנתר של בטהובן יחד עם הכנרת ליזה פרשטמן במרכז למוזיקה קאמרית של הקונסרבטוריון הישראלי למוסיקה תל אביב ושב לשתף איתה פעולה גם בקונצרטים באירופה ובארצות הברית.

רבינוביץ' הופיע בסיורי קונצרטים בחו"ל עם הקאמרטה הישראלית ירושלים ועם התזמורת הסימפונית חיפה. הרסיטל בביצועו שהקליט ערוץ מצו הצרפתי בשנת 2009 שודר ב-66 מדינות בפני מיליוני צופים. הוא נבחר על ידי אנדרש שיף לסדרת "Building Bridges" שמיועדת לקדם פסנתרנים צעירים יוצאי דופן. במסגרת זאת הופיע בסדרת רסיטלים בטונהאלה בציריך, בברלין, בניו-יורק וב. כמו כן השתתף בפסטיבלים ידועים, ביניהם פסטיבל מרלבורו, , פסטיבל דאבוס, פסטיבל מקלנבורג-מערב פומרניה, פסטיבל מנוחין בגשטאד ופסטיבל האביב בפראג.

הוא זכה במלגות של קרן ריץ', קרן רונן, קרן התרבות אמריקה-ישראל וקרן צפונות תרבות. הוא זכה בתחרות על שם פרנק פלג ובתחרות השנתית של האקדמיה הישראלית למוזיקה תל אביב.

## ביקורות
רבינוביץ' זכה לשבחי הניו-יורק טיימס על "רגישות ורגש יוצאי דופן".

מבקרים שונים שבחו את "החיות והווירטואוזיות" שלו ואת "בהירות הביצוע המושלם".

על אלבומו הראשון, "Ballets Russes", שיצא לאור בחברת Orchid Classics, זכה לפרס אמן השנה מטעם Classical Recording Foundation וכן לביקורת נלהבת ב-BBC Music Magazine.
## קישורים חיצוניים
* 
* אתר אינטרנט
* ערוץ של רומן רבינוביץ' ביוטיוב

## הערות שוליים

קטגוריה:פסנתרנים ישראלים
קטגוריה:ישראלים ילידי אוזבקיסטן
קטגוריה:ישראלים שנולדו ב-1985
חברת האמנויות של ז'נבה

**חברת האמנויות של ז'נבה** (בצרפתית:**La Société des arts de Genève**)
היא מוסד תרבות ולימודים שהוקם בז'נבה ב-1776. הוא נודע בהקמתו כ"החברה לקידום האמנויות, החקלאות והתעשיות בז'נבה". החל מ-1864 המושב שלה הוא בארמון האתנה בז'נבה.

## היסטוריה
200px|ממוזער|שמאל|ארמון האתנה בז'נבה
ב-1776 מיוזמת המדען אוראס בנדיקט דה סוסיר ומייצר השעונים לואי פזאן קמה בז'נבה החברה לקידום האומנויות, החקלאות והתעשיות, במטרה לתמוך בכלכלה המקומית ולעודד את התנופה בתחום המלאכה והאמנות. החברה שאפה לקדם הלימודים בתחומים אלה. 
זה היה האיגוד הראשון שהתבסס על מטרה לימודית אינטלקטואלית, בעוד שאר הארגונים עד אז עסקו ביעדים פוליטיים, צבאיים ובנדבנות. 

בהתאם לרעיונותיו של אוגוסטן פיראמוס דה קנדול חברת האמנויות כוללת שלוש כיתות:הכיתה לאמנויות,  הכיתה לחקלאות ומלאכת החיים והכיתה לתעשייה ולמסחר. חבריהן יכולים להשתלם בהן ולהחליף דעות.   
החל מ-1863 החברה היא בעלת ארמון האתנה שנבנה עבורה ב-1864-1860 מיוזמתו של אחד מכבדי העיר, היזם ז'אן-גבריאל אנאר (Eynard)
           
החברה מעודדת אמנים בתחום האמנויות  באמצעות הענקת פרסים,מלגות ותערוכות, כמו כן מעודדת נגני מוזיקה צעירים ומארגנת להם רסיטלים. 

יושבת ראש החברה החל מ-2020 היא פאביה כריסטן קוך מספר החברים של הארגון הוא 600.

## אישים קשורים לחברה
*אנדרה בלונדל, מהנדס צרפתי
*ז'אן-גבריאל אנאר, איש עסקים, יזם, דיפלומט שווייצרי,חלוץ הצילום  
*אנרי מורה (Moureu), כימאי צרפתי
*מרק אוגוסט פיקטה -פיזיקאי, מטאורולוג ואסטרונום שווייצרי, יושב ראש החברה בשנים  1825-1799 
*אוראס בנדיקט דה סוסיר, פיזיקאי, גאולוג וחוק במדעי הטבע,  אחד המייסדים
*אוגוסטן פריאמוס דה קנדול, בוטנאי

## קישורים חיצוניים

## הערות שוליים

קטגוריה:ז'נבה: חינוך
קטגוריה:ז'נבה: ארגונים
קטגוריה:ארגוני תרבות
יאמאטו פוקאסאווה

**יאמטו פוקאסאווה** (נולד ב-16 באוקטובר 2000) הוא שחיין יפני, זוכה מדליית ארד באליפות עולם בבריכת 25 מטר (בודפשט 2024) במשחה ל-200 מטר חזה.

## ביוגרפיה
פוקאסאווה נולד וגדל ביפן.

### 2018
#### סגן אלוף הפאן פסיפיק לנוער
באליפות הפאן פסיפיק לנוער שנערכה בסובה שבפיג'י באוגוסט זכה במדליית כסף במשחה שליחים 4x100 מטר מעורב בתוצאה של 3:41.95 דקות. בנוסף, זכה בשלוש מדליות ארד: במשחה ל-100 מטר חזה בתוצאה של 1:02.60 דקות, במשחה ל-200 מטר חזה בתוצאה של 2:13.57 דקות, ובמשחה שליחים 4x100 מטר מעורב משולב בתוצאה של 3:53.72 דקות.

### 2023
#### מדליות ארד באוניברסיאדה
באוניברסיאדת צ'נגדו שנערכה באוגוסט זכה בשתי מדליות ארד: במשחה ל-200 מטר חזה בתוצאה של 2:10.39 דקות, ובמשחה שליחים 4x100 מטר מעורב בתוצאה של 3:35.04 דקות.

### 2024
#### מדליית ארד באליפות עולם בבריכת 25 מטר
באליפות העולם בבריכת 25 מטר שנערכה בבודפשט שבהונגריה זכה במדליית ארד במשחה ל-200 מטר חזה בשיא אישי חדש של 2:02.01 דקות, אחרי קרלס קוי מרטי מספרד (2:01.55 דקות) וקיריל פריגודה שהשתתף כספורטאי נייטרלי מורשה (2:01.88 דקות). בנוסף, סיים במקום 13 במשחה ל-100 מטר חזה בתוצאה של 57.07 שניות.

## שיאים אישיים
### בריכה אולימפית
* 50 מטר חזה: 27.76 שניות (2024)
* 100 מטר חזה: 59.41 שניות (2024)
* 200 מטר חזה: 2:07.75 דקות (2024)

### בריכת 25 מטר
* 50 מטר חזה: 26.78 שניות (2024)
* 100 מטר חזה: 57.07 שניות (2024)
* 200 מטר חזה: 2:02.01 דקות (2024)

## ראו גם

## קישורים חיצוניים
* 

קטגוריה:שחייני חזה
קטגוריה:שחיינים יפנים
קטגוריה:יפנים שנולדו ב-2000
דניאל מאתסון

**דניאל מאתסון** (באנגלית: **Daniel Matheson**; נולד ב-12 בספטמבר 2002) הוא שחיין אמריקאי, אלוף עולם בבריכת 25 מטר (בודפשט 2024) במשחה שליחים 4x200 מטר חופשי.

## ביוגרפיה
מאתסון נולד וגדל בארצות הברית.

### 2024
#### אלוף עולם בבריכת 25 מטר
באליפות העולם בבריכת 25 מטר שנערכה בבודפשט שבהונגריה בדצמבר זכה במדליית זהב במשחה שליחים 4x200 מטר חופשי, לאחר ששחה בשלב המוקדמות של המשחה.

## שיאים אישיים
### בריכה אולימפית
* 400 מטר חופשי: 3:48.57 דקות (2024)
* 800 מטר חופשי: 7:49.34 דקות (2024)
* 1500 מטר חופשי: 14:59.51 דקות (2024)

### בריכת 25 מטר
* 800 מטר חופשי: 7:45.88 דקות (2024)
* 1500 מטר חופשי: 14:37.56 דקות (2024)

## ראו גם

## קישורים חיצוניים

קטגוריה:שחייני חופשי
קטגוריה:שחיינים אמריקאים
קטגוריה:אלופי עולם בשחייה
קטגוריה:אמריקאים שנולדו ב-2002
אדוארד סומרוויל

**אדוארד סומרוויל** (באנגלית: **Edward Sommerville**; נולד ב-21 במרץ 2005) הוא שחיין אוסטרלי, סגן אלוף עולם בבריכת 25 מטר (בודפשט 2024) במשחה שליחים 4x200 מטר חופשי.

## ביוגרפיה
סומרוויל נולד וגדל באוסטרליה.

### 2023
#### אלוף עולם לנוער
באליפות העולם לנוער שנערכה בנתניה שבישראל בספטמבר זכה במדליית זהב במשחה שליחים 4x100 מטר חופשי משולב בשיא עולם חדש לנוער של 3:24.29 דקות יחד עם פלין סאות'ם, אוליביה וונש ומילה ג'אנסן. בנוסף, זכה בשתי מדליות כסף: במשחה שליחים 4x100 מטר חופשי בתוצאה של 3:16.69 דקות, ובמשחה שליחים 4x100 מטר מעורב משולב בתוצאה של 3:49.18 דקות, ובשתי מדליות ארד: במשחה ל-100 מטר חופשי בשיא אישי חדש של 49.16 שניות, ובמשחה שליחים 4x200 מטר חופשי בתוצאה של 7:16.02 דקות.

### 2024

באליפות אוסטרליה בבריכת 25 מטר שנערכה בחודש ספטמבר קבע במשחה ל-200 מטר חופשי שיא אוקיאניה חדש של 1:40.64 דקות.

#### סגן אלוף עולם בבריכת 25 מטר
באליפות העולם בבריכת 25 מטר שנערכה בבודפשט שבהונגריה בדצמבר זכה במדליית כסף במשחה שליחים 4x200 מטר חופשי בשיא אוקיאניה חדש של 6:45.54 דקות יחד עם מקסימיליאן ג'וליאני, הריסון טרנר ואלייג'ה וינינגטון, אחרי ארצות הברית (6:40.51 דקות) ולפני איטליה (6:47.51 דקות).

## שיאים אישיים
### בריכה אולימפית
* 50 מטר חופשי: 22.71 שניות (2023)
* 100 מטר חופשי: 49.00 שניות (2023)
* 200 מטר חופשי: 1:48.66 דקות (2023)

### בריכת 25 מטר
* 50 מטר חופשי: 21.91 שניות (2024)
* 100 מטר חופשי: 7:49.34 דקות (2024)
* 200 מטר חופשי: 1:40.64 דקות (2024), **שיא אוקיאניה**

## ראו גם

## קישורים חיצוניים

## הערות שוליים

קטגוריה:שחייני חופשי
קטגוריה:שחיינים אוסטרלים
קטגוריה:אוסטרלים שנולדו ב-2005
אשלי קופר

**אשלי קופר** (באנגלית: **Ashley John Cooper**;  15 בספטמבר 1936 – 22 במאי 2020) היה טניסאי אוסטרלי. הוא זכה במקום ראשון בתחרויות גברים באליפות וימבלדון, אליפות אוסטרליה הפתוחה ובאליפות צרפת הפתוחה בטניס ובסך הכול זכה ב-7 ניצחונות בתחרויות גראנד סלאם. 

## ביוגרפיה
אשלי קופר נולד במלבורן. בשנת 1954 הוא שיחק בתחרות וימבלדון לצעירים והגיע למשחק הגמר בו הפסיד.

באליפות אוסטרליה הפתוחה של שנת 1954 הוא הודח ברבע הגמר של תחרות הגברים. בתחרויות הגברים אשלי ניצח בשנים 1957 ו-1958. בתחרויות זוגות גברים הוא הפסיד בגמר תחרות 1957 וניצח בתחרות 1958 (לצד ניל פרייזר)

באליפות צרפת הפתוחה אשלי לא הצליח לעלות מעל למשחקי רבע הגמר בתחרות הגברים. בתחרות זוגות גברים הוא הפסיד במשחק הגמר בשנת 1956 (שיחק עם לו הוד) וניצח בתחרות 1957 ו-1958. 

באליפות וימבלדון 1957 הוא הפסיד בגמר ללו הוד. קופר ניצח בשנת 1958 את ניל פרייזר וזכה בתחרות הגברים. באותה שנה הוא ניצח בתחרות זוגות גברים (שיחק עם ניל פרייזר).

באליפות ארצות הברית הפתוחה הוא הפסיד בגמר תחרות הגברים בשנת 1957 וניצח בשנת 1958. בשנת 1957 הוא ניצח בתחרות זוגות גברים.

קופר היה חבר נבחרת גביע דייוויס של אוסטרליה וזכה עם הנבחרת בתואר בשנת 1957.

בשנת 1959 קופר עבר לקריירה מקצועית וחתם על החוזה עם ג'ק קרמר ל-100 אלף דולר. הוא ניצח במספר תחרויות. עקב פציעות הוא פרש בשנת 1962.

לאחר פרישה קופר פעל במערכת מועדוני טניס באוסטרליה. על תרומתו בתחום זה בשנת 2007 הוא התקבל למסדר אוסטרליה.

בשנת 1955 הוא התחתן עם טניסאית אוסטרלית. 

אשלי קופר נפטר בשנת 2020 לאחר מחלה ארוכה.                    

## הישגים

## קישורים חיצוניים

* 

קטגוריה:טניסאים אוסטרלים
קטגוריה:טניסאים זוכי אליפות וימבלדון
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:מסדר אוסטרליה: מפקדים
קטגוריה:אוסטרלים שנולדו ב-1936
קטגוריה:נפטרים ב-2020
הריסון טרנר

**הריסון טרנר** (באנגלית: **Harrison Turner**; נולד ב-4 בפברואר 2004) הוא שחיין אוסטרלי, סגן אלוף עולם בבריכת 25 מטר (בודפשט 2024) במשחה שליחים 4x200 מטר חופשי.

## ביוגרפיה
טרנר נולד וגדל באוסטרליה. הוא החל בשחייה תחרותית בסביבות גיל שמונה.

ב-2024 שבר שישה שיאים אישיים, וצורף לנבחרת אוסטרליה לאליפות העולם בשחייה בבודפשט שבהונגריה. באליפות העולם בבריכת 25 מטר שנערכה בדצמבר זכה במדליית כסף במשחה שליחים 4x200 מטר חופשי בשיא אוקיאניה חדש של 6:45.54 דקות יחד עם מקסימיליאן ג'וליאני, אדוארד סומרוויל ואלייג'ה וינינגטון, אחרי ארצות הברית (6:40.51 דקות) ולפני איטליה (6:47.51 דקות).

## שיאים אישיים
### בריכה אולימפית
* 50 מטר חופשי: 23.43 שניות (2020)
* 100 מטר חופשי: 49.54 שניות (2024)
* 200 מטר חופשי: 1:47.54 דקות (2024)
* 50 מטר פרפר: 23.95 שניות (2023)
* 100 מטר פרפר: 52.20 שניות (2024)
* 200 מטר פרפר: 1:57.07 דקות (2024)

### בריכת 25 מטר
* 50 מטר חופשי: 22.10 שניות (2024)
* 100 מטר חופשי: 47.08 שניות (2024)
* 200 מטר חופשי: 1:44.71 דקות (2024)
* 50 מטר פרפר: 23.33 שניות (2024)
* 100 מטר פרפר: 50.61 שניות (2024)
* 200 מטר פרפר: 1:52.63 דקות (2024)

## ראו גם

## קישורים חיצוניים

## הערות שוליים

קטגוריה:שחייני חופשי
קטגוריה:שחייני פרפר
קטגוריה:שחיינים אוסטרלים
קטגוריה:אוסטרלים שנולדו ב-2004
חלום המתחיל (מתמטיקה)

ממוזער|איור של "חלום השנה הראשונה" בשני ממדים. כל צלע של הריבוע היא באורך X+Y. שטח הריבוע הוא סכום שטח האזור הצהוב (=X<sup>2</sup>), שטח האזור הירוק (=Y<sup>2</sup>), ושטח שני האזורים הלבנים (=2×X×Y).

**חלום השנה הראשונה** הוא כינוי לשוויון השגוי (x+y)^n=x^n+y^n, שבו n הוא מספר ממשי (בדרך כלל שלם חיובי הגדול מ-1) ו-x,y הם מספרים ממשיים שאינם אפס. תלמידים מתחילים נוהגים לטעות בחישוב חזקה של סכום מספרים ממשיים, בהניחם בטעות כי חזקות מתפלגות על סכומים.

החישוב הנכון של החזקה (x+y)^n נעשה על ידי משפט הבינום. למשל, כאשר n=2, נוסחאות הכפל המקוצר מראות שהביטוי (x+y)^2 שווה ל-x^2+2xy+y^2, ולא ל-x^2+y^2.

השימוש בשם "חלום השנה הראשונה" מתייחס גם לעיתים למשפט הקובע כי עבור מספר ראשוני p, אם x ו-y הם איברים מתחלפים בחוג בעל מאפיין p, אז (x+y)^p=x^p+y^p. במקרה המסוים הזה, "הטעות" אכן נותנת את התוצאה הנכונה, שכן p מחלק את כל המקדמים הבינומיים מלבד הראשון והאחרון, והופך את כל האיברים האמצעיים לאפס.

## דוגמאות
*(1+4)^2 = 5^2 = 25, אבל 1^2+4^2 = 17.
*\sqrt{x^2+y^2} לא שווה ל-\sqrt{x^2}+\sqrt{y^2}=|x|+|y|. לדוגמה, עבור 3 ו-4, מתקיים \sqrt{9+16}=\sqrt{25}=5, אבל זה לא שווה ל-. בדוגמה זו, הטעות נעשתה עם החזקה n=1/2.

## מאפיין ראשוני

כאשר p הוא מספר ראשוני ו-x ו-y הם חברים בחוג חילופי בעל מאפיין p, אז (x+y)^p=x^p+y^p. ניתן להוכיח זאת באמצעות בחינת הגורמים הראשוניים של המקדמים הבינומיים:
:\binom{p}{n} = \frac{p!}{n!(p-n)!}.

המונה הוא p עצרת (!), שהיא מתחלקת ב-p. עם זאת, כאשר 0, גם n! וגם (p-n)! זרים ל-p, שכן כל הגורמים קטנים מ-p ו-p הוא מספר ראשוני. מכיוון שמקדם בינומי הוא תמיד מספר שלם, המקדמים הבינומיים עבור n בין 1 ל-p-1 מתחלקים ב-p ולכן שווים ל-0 בחוג. נשארים המקדם הראשון והאחרון, ששניהם שווים ל-1, והתוצאה היא המשוואה הרצויה.

לכן, במאפיין p, חלום השנה הראשונה מתקיים. תוצאה זו מראה שהעלאה בחזקת p יוצרת אנדומורפיזם, הידוע כאנדומורפיזם פרובניוס של החוג.

## הערות שוליים

קטגוריה:מספרים ראשוניים
מכונית ספורט

[ממוזער|280px| [פורשה 911]]
**מכונית ספורט** הן סוג של מכוניות קומפקטיות, מהירות במיוחד ובעלות מנוע חזק. לרוב מדובר במכוניות עם הנעה אחורית, בעלות שני מושבים, שתי דלתות, יכלות תמרון גבוהה יותר, ובעלות עיצוב אווירודינמי ומראה ספורטיבי. למכוניות הספורט יש מנועים חזקים המאפשרים לבצע האצה מהירה במיוחד של המכונית ולהגיע למהירויות גבוהות במיוחד. לעיתים רבות הן בנויות מחומרים קלים יחסית על מנת שהן יהיו מהירות יותר. בעוד שלעיתים רבות אנשים שרוכשים מכוניות ספורט משתמשים בהן לשימוש יומיומי, הן מיועדות בראש ובראשונה לשימוש במסלולי מרוצים.

מכוניות ספורט מיוצרות על ידי מגוון רחב של יצרני רכב ברחבי העולם. יצרני מכוניות ספורט בולטים במיוחד כוללים את פרארי, פורשה ולמבורגיני אשר מתמחות בלעדית בייצור מכוניות ספורט. יצרני מכוניות אחרים, כמו פורד וטויוטה למשל, ייצרו גם לאורך השנים מכוניות ספורט אייקוניות ופופולריות במיוחד. דגמי מכוניות ספורט מסוימים, כמו בוגאטי ויירון ומקלארן F1, נחשבות למכוניות-על, קטגוריה ששמורה לכלי רכב המגיעים למהירות יוצאת דופן במיוחד, משתמשים בטכנלוגיה חדישה ועלותן גבוהה באופן ניכר.

מכוניות הספורט הראשונות פותחו במקור באירופה במהלך העשור השני של המאה ה-20 כאשר יצרני כלי הרכב החלו ליצור מכוניות אשר יועדו בראש ובראשונה לאירועי מרוצים. עד אמצע המאה ה-20 מכוניות הספורט של פרארי, פורשה ויגואר היו ממכוניות הספורט המובילות בשוק.

## מותגי מכוניות ספורט בולטים
### איטליה
[ממוזער|[למבורגיני דיאבלו]]
* אלפא רומיאו
* דה טומאזו
* פרארי
* למבורגיני
* מזראטי
* פגאני

### יפן
[ממוזער| [טויוטה 2000GT]]
* מאזדה MX-5 (מיאטה)
* מיצובישי 3000GT
* טויוטה 2000GT
* טויוטה סופרה
* טויוטה GT86
* סובארו BRZ

### הממלכה המאוחדת
[ממוזער|[מקלארן F1]]
* אסטון מרטין
* בנטלי
* יגואר
* לוֹטוס
* מקלארן
* MG
* נובל
* טריומף
* TVR

### גרמניה
[ממוזער|[פורשה 911]]
* אאודי TT
* אודי R8
* אאודי RS5
* מרצדס-בנץ AMG
* מרצדס-בנץ SLK
* מרצדס-בנץ SLR מקלארן
* מרצדס-בנץ SLS AMG
* אופל ספידסטר
* אופל GT
* פורשה

### ארצות הברית
[ממוזער|[דודג' וייפר]]
* דודג' וייפר
* שברולט קורבט
* פורד GT

### צרפת
[ממוזער|[בוגאטי ויירון]]
* אמילקר
* בוגאטי

## קישורים חיצוניים

## הערות שוליים

קטגוריה:מכוניות ספורט
שרון סטרימבן

**שרון סטרימבן** (נולדה ב-1997) היא שחקנית קולנוע, טלוויזיה, ותיאטרון ישראלית.

## ביוגרפיה
סטרימבן נולדה בצפת למשפחה ממוצא רוסי שעלתה לישראל בשנות ה-90 של המאה ה-20. היא למדה במגמת תיאטרון בתיכון ושירתה בשירות לאומי עקב בעיות בריאות. לאחר מכן, התנדבה במשך 3 חודשים באוגנדה מטעם הסוכנות היהודית ולמדה לתואר ראשון במדע המדינה באוניברסיטת בן-גוריון בנגב. למדה קורסי משחק בשיטת צ'בק למשחק בהנחיית שחר רוזן וכתיבה יוצרת ואימפרוביזציה בהנחיית יעל טל. בשנת 2022 החלה לימודי משחק בסטודיו לאומנויות התיאטרון מיסודו של יורם לוינשטיין.

בשנת 2022 השתתפה בסרט "כל מה שאני יכולה" שביימה שירי נבו פרידנטל. היא גילמה את דמותה של אפרת ("אפי"), קורבן אונס המחליטה לתבוע את מי שהטריד אותה מינית בילדותה. במהלך הסרט מופיעה רעות בבית המשפט בעדות ארוכה לצד הסנגורית שלה שמגלמת אניה בוקשטיין.

באותה השנה גילמה את התפקיד הראשי בסרט הקצר "סימן רכות" שהוצג בפסטיבל TLVFest.

סטרימבן הופיעה בסדרת הטלוויזיה "שישה אפסים" ששודרה בכאן 11, בה שיחקה את בת הזוג של אלישע בנאי.

בשנת 2024 גילמה את התפקיד הראשי בסרט "הנכס" שכתבה וביימה דנה מודן. סטרימבן משחקת בסרט את מיקה, נכדתה של רגינה, אותה מגלמת רבקה מיכאלי, שנוסעות יחדיו לפולין להשיב רכוש משפחתי שנגזל בתקופת מלחמת העולם השנייה ומתאהבת במדריך תיירים מקומי. על תפקידה בסרט זה נבחרה לשחקנית הטובה ביותר לשנת 2024 על ידי פורם מבקרי הקולנוע.

מתום לימודי המשחק שרון חברה בלהקת צעירי הבימה החדשה (2024), ומשחקת במחזה ״שנות העשרים״ בבימוי נעה ווגנר. כמו גם בהצגה ״boy" מאת אנה זיגלר בבימוי רום רזניק ״תיאטרון המשולש״ בתפקיד ג׳ני - אם חד הורית אשר מתאהבת בגבר שגדל כילדה.

מתגוררת בתל אביב עם בן זוגה.

## קישורים חיצוניים

* 
* 
* שרון סטרימבן באתר שח"ם – ארגון השחקנים והשחקניות בישראל
* שרון סטרימבן באתר של פרי כפרי

## הערות שוליים

קטגוריה:שחקני קולנוע וטלוויזיה ישראלים
קטגוריה:צפת: אישים
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרות אוניברסיטת בן-גוריון בנגב
קטגוריה:בוגרי אוניברסיטת בן-גוריון בנגב
קטגוריה:ישראליות שנולדו ב-1997
קטגוריה:ישראלים שנולדו ב-1997
דריה טרופימובה

**דריה וסילייבנה טרופימובה** (ברוסית: **Да́рья Васильевна Трофимова**; נולדה ב-11 במאי 2005) היא שחיינית רוסייה, אלופת עולם בבריכת 25 מטר (בודפשט 2024) במשחה שליחים 4x50 מטר מעורב משולב.

## ביוגרפיה
טרופימובה נולדה וגדלה ברוסיה.

### 2019
#### אלופת הפסטיבל האולימפי האירופי לנוער
בפסטיבל האולימפי האירופי לנוער שנערך בבאקו שבאזרבייג'ן ביולי זכתה בשלוש מדליות זהב: במשחה שליחות 4x100 מטר חופשי בשיא תחרות חדש של 3:45.10 דקות, במשחה שליחות 4x100 מטר מעורב בשיא תחרות חדש של 4:07.55 דקות, ובמשחה שליחים 4x100 מטר מעורב משולב לאחר ששחתה בשלב המוקדמות של המשחה. בנוסף, זכתה במדליית כסף במשחה שליחים 4x100 מטר חופשי משולב בתוצאה של 3:34.62 דקות.

#### סגנית אלופת עולם לנוער
באליפות העולם לנוער שנערכה בבודפשט שבהונגריה באוגוסט זכתה בשתי מדליות כסף: במשחה שליחים 4x100 מטר חופשי משולב בתוצאה של 3:27.72 דקות, ובמשחה שליחים 4x100 מטר מעורב משולב לאחר ששחתה בשלב המוקדמות של המשחה.

### 2021
#### אלופת אירופה לנוער
באליפות אירופה לנוער שנערכה ברומא שבאיטליה ביולי זכתה בארבע מדליות זהב: במשחה שליחות 4x100 מטר חופשי בשיא תחרות חדש של 3:40.10 דקות, ובמשחה שליחות 4x100 מטר מעורב, במשחה שליחים 4x100 מטר חופשי משולב, ובמשחה שליחים 4x100 מטר מעורב משולב, לאחר ששחתה בשלב המוקדמות של כל משחה. בנוסף, זכתה במדליית כסף במשחה שליחות 4x200 מטר חופשי בתוצאה של 8:04.78 דקות.

### 2024
#### אלופת עולם בבריכת 25 מטר
באליפות העולם בבריכת 25 מטר שנערכה בבודפשט בדצמבר זכתה במדליית זהב במשחה שליחים 4x50 מטר מעורב משולב בשיא אירופה חדש של 1:35.36 דקות יחד עם קיריל פריגודה, ארינה סורקובה ומירון ליפינצב, לפני קנדה (1:35.94 דקות) וארצות הברית (1:36.20 דקות).

## שיאים אישיים
### בריכה אולימפית
* 50 מטר חופשי: 24.77 שניות (2023)
* 100 מטר חופשי: 54.02 שניות (2023)
* 200 מטר חופשי: 1:58.71 דקות (2023)

### בריכת 25 מטר
* 50 מטר חופשי: 24.11 שניות (2024)
* 100 מטר חופשי: 52.19 שניות (2024)
* 200 מטר חופשי: 1:54.61 דקות (2024)

## ראו גם

## קישורים חיצוניים

קטגוריה:שחייניות חופשי
קטגוריה:שחייניות רוסיות
קטגוריה:אלופות עולם בשחייה
קטגוריה:רוסיות שנולדו ב-2005
היקמט חג'ייב

**היקמט חג'ייב** (באזרית: **Hikmət Hacıyev**; נולד ב-15 באוקטובר 1979) הוא פוליטיקאי אזרי.

## ראשית חייו
חג'ייב נולד ב-1979 בגנג'ה (שנקרא אז קירובאד), וסיים את בית הספר התיכון מספר 24. הוא סיים את לימודיו בפקולטה ליחסים בין-לאומיים ומשפט בין-לאומי באוניברסיטת באקו הוא בעל תואר שני ממכללת ההגנה של נאט"ו, המרכז האירופי למחקרי ביטחון של ג'ורג' סי מרשל והאוניברסיטה החופשית של בריסל (ULB).

## קריירה
חג'ייב עובד במשרד החוץ האזרבייג'ני משנת 2000. הוא היה פעיל בנציגויות אזרבייג'ן בנאט"ו, כווית ומצרים. בשנים 2014–2018 כיהן כראש שירות העיתונות של משרד החוץ האזרי. ב-9 ביולי 2018 הוענק לו "מדליה על שירות מצטיין בשירות דיפלומטי", ושנה לאחר מכן הוענק לו אות הצטיינות על שירות למולדת התואר השני.

ב-18 בספטמבר 2018 מונה לסגן ראש מחלקת מדיניות החוץ של המינהל הנשיאותי. מאוחר יותר באותה השנה, הפך לראש מחלקה זו, ובשנה לאחר מכן ב-29 בנובמבר 2019 הפך לעוזר רשמי של הנשיא.
## קישורים חיצוניים

## הערות שוליים

קטגוריה:פוליטיקאים אזרים
קטגוריה:שגרירים בכווית
קטגוריה:שגרירים במצרים
קטגוריה:ילידי 1979
UJA מכבי פריז מטרופול

**UJA מכבי פריז מטרופול** הוא מועדון כדורגל צרפתי שבסיסו ב, פרבר של פריז. המועדון הנוכחי הוקם ב-2012 באמצעות מיזוג של **UJA אלפורטוויל** (נוסדה ב-1926) ו- **SC** (מועדון ספורט) **מכבי דו פריז** (הוקמה ב-1948).

המועדון משחק במסגרת ליגת הכבוד אזור איל-דה-פרנס, שהיא הליגה השישית בכדורגל הצרפתי. המועדון משחק את משחקי הבית שלו ב-Parc Départemental des Sports בקומונה הסמוכה לפריז, Choisy-le-Roi.

## היסטוריה
### SC מכבי דו פריז
מועדון "מכבי דו פריז" הוקם בשנת 1948 כמועדון ספורט חברתי לקהילה היהודית בפריז.

### UJA אלפורטוויל
UJA אלפורטוויל הוקמה בשנת 1926 תחת השם "איגוד הנוער הארמני של אלפורטוויל" (Union de la Jeunesse Arménienne d'Alfortville) והיא נקראה בקיצור: אלפורטוויל.

משנת 2000 אלפורטוויל שיחקה במשך שש שנים בליגה השביעית ואז עלו ל"ליגת הכבוד אזור איל-דה-פרנס". לאחר עונה אחת בלבד שבה השיגו אליפות, הם עלו ליגה נוספת זכו גם בה באליפות ועלו לליגת Championnat National 2 בעונת 2009-2008.

הם שיחקו שתי עונות בליגת Championnat National 2 והתקדמו לליגה הגבוהה Championnat National בשל הדחה מינהלית (נושאים פיננסיים) של קבוצת RC שטרסבורג אלזס, אולם בתום עונת 2010–2011 המועדון ירד ליגה.

### UJA מכבי פריז מטרופול
ביוני 2012 הושלם המיזוג בין UJA אלפורטוויל עם מכבי פריז. המועדון החדש ירד בעונתו הראשונה לליגה CFA 2, ומאז נשאר ברמה זו.

כיום קבוצה משחקת בליגה אזורית - אזור איל-דה-פרנס/פריז

## קישורים חיצוניים
* 

## הערות שוליים

קטגוריה:פריז: מועדוני כדורגל
קטגוריה:קבוצות כדורגל שהוקמו ב-2012
קטגוריה:יהדות פריז
קטגוריה:קבוצות כדורגל שהוקמו ב-1948
קטגוריה:קבוצות כדורגל שהוקמו ב-1926
ספאר מהדייב

**ספאר מהדייב** (באזרית: **Səfər Mehdiyev**; נולד ב-17 במרץ 1973) הוא פוליטיקאי ואיש צבא אזרי.

## ראשית חייו
ספאר נולד ב-17 במרץ 1973 בנהרם. הוא סיים את בית הספר התיכון ושירת בצבא. בשנת 1998 סיים את לימודיו בפקולטה ליחסים כלכליים בין-לאומיים של האוניברסיטה האגאית בטורקיה עם תואר ביחסים כלכליים בין-לאומיים. לאחר מכן, סיים תואר שני במימון באוניברסיטה הממלכתית של אזרבייג'ן לכלכלה, בהתמחות בכלכלה וניהול. הוא סיים את לימודיו באוניברסיטת באקו ב-2010 עם תואר במשפטים.

## קריירה
הוא החל את פעילותו בשנת 1990 בחווה הקיבוצית של כפר נהרם במחוז באבק של נחצ'יבאן. בשנים 1999–2004 עבד כמפקח, מפקח בכיר, ראש מחלקת המכס, סגן ראש המחלקה להסדרת תעריפי מכס במחלקה הראשית לתעריפים פיננסיים ובבקרת מטבעות של ועדת המכס הממלכתית של הרפובליקה של אזרבייג'ן.

בין השנים 2004–2006 כיהן כסגן יושב ראש ועדת המכס הממלכתית של אזרבייג'ן, ומפברואר 2006 כסגן ראשון של ועדת המכס הממלכתית. ב-23 באפריל 2018, בפקודת נשיא אזרבייג'ן, הוא פרש מתפקיד סגן ראשון של ועדת המכס של המדינה, ומונה ליושב ראש ועדת המכס. ב-30 בינואר 2020 הוענקה לו "הדרגה המיוחדת הגבוהה ביותר של קולונל כללי של שירות המכס".

## קישורים חיצוניים

## הערות שוליים

קטגוריה:פוליטיקאים אזרים
קטגוריה:ילידי 1973
התזמורת הקאמרית של לונדון

**התזמורת הקאמרית של לונדון** (באנגלית: **London Chamber Orchestra**) הייתה תזמורת קאמרית בריטית שמושבה בלונדון. התזמורת הופיעה באולמות קונצרטים שונים ברחבי לונדון ויצאה בעבר לסיבובי הופעות באסיה, אירופה וארצות הברית.

## היסטוריה
ממוזער|אולם 'קאדוגן הול' שבלונדון, לשעבר אולם הבית של התזמורת
התזמורת הקאמרית של לונדון הייתה התזמורת הקאמרית הוותיקה ביותר בבריטניה, התזמורת הוקמה על ידי המנצח, נגן העוגב, הפסנתרן והמלחין הבריטי אנתוני ברנרד בדצמבר 1921. הוא ניצח על הקונצרט הראשון של התזמורת, ב-11 במאי 1921, אם כי ההיסטוריה המפורטת של התזמורת מראה שהנגנים עצמם ניגנו יחד כבר ב-1920, אך לא תחת השם LCO.

אנתוני ברנרד המשיך לנהל את התזמורת במהלך מלחמת העולם השנייה, ובמהלכה סבל מהפסד קשה כאשר ביתו הופגז וכמעט כל כתבי היד ותווי המוזיקה שלו נשרפו. הוא נפטר ב-6 באפריל 1963 בגיל 72. לאחר מותו, עברה הזכויות על התזמורת לאשתו, מרי ברנרד. בשנת 1985, הסכימה מרי ברנרד למינויו של כריסטופר וורן-גרין בתור המנצח הראשי של התזמורת.

המלכה קמילה הפכה לפטרונית של התזמורת ב-2010, כאשר החזיקה בתואר של דוכסית מקורנוול. התזמורת הקאמרית של לונדון הופיעה בחתונתם של הנסיך וויליאם וקטלין מידלטון במנזר וסטמינסטר ב-29 באפריל 2011. התכנית המוזיקלית המיוחדת בוצעה תחת ניצוחו של כריסטופר וורן-גרין. המוזיקה שהושמעה בחתונה המלכותית הוקלטה ויצאה בהוצאה דיגיטלית על ידי חברת דקה רקורדס ב-5 במאי 2011.

ביולי 2024, דווח בעיתון האובזרבר כי התזמורת הקאמרית של לונדון לא שילמה לנגניה במשך חמישה חודשים. התזמורת ייחסה זאת להקפאת חשבונם בשל בעיה בבנק ברקליס, אשר "השפיעה באופן חמור על פיננסי ארגונים צדקה, קבוצות תרבותיות ודתיות".

התזמורת הקאמרית של לונדון הציגה יותר מ-100 בכורות בבריטניה, כולל יצירות של מלקולם ארנולד, מנואל דה פאיה, גבריאל פורה, לאוש יאנאצ'ק, מוריס ראוול, ראלף וון ויליאמס ואיגור סטרווינסקי. ב-2006, התזמורת הציגה את בכורת יצירתו של סר פיטר מקסוול דייוויס "חוק הזהב", שנכתבה לציון יום הולדתה ה-80 של המלכה אליזבת.

התזמורת הפעילה תוכנית חינוכית והסברה בשם "צומת מוזיקלי".

כריסטופר וורן-גרין, כיהן כמנהלה המוזיקלי ומנצחה הראשי משנת 1988 ועד שנת 2025. נשיא התזמורת היה ולדימיר אשכנזי ורוזמרי וורן-גרין הייתה המנהלת האמנותית של תחום החינוך וההסברה.

התזמורת נסגרה רשמית בפברואר 2025.

## קישורים חיצוניים

*

לונדון, קאמרית
לונדון, קאמרית
קאמרית
קטגוריה:אמני דקה רקורדס
ויליאת איבזוב

**ויליאת איבזוב** (באזרית: **Vilayət Eyvazov**; נולד ב-28 ביוני 1968) הוא פוליטיקאי אזרי.

## ראשית חייו
איבזוב נולד ב-28 ביוני 1968 בכפר אברקוניס שבמחוז ג'ולפה. בשנת 2000 סיים את לימודיו באקדמיה לשוטרים של משרד הפנים האזרי.

## קריירה
הוא פעיל במשרד הפנים מנובמבר 1994. הוא החל את דרכו כשוטר, ובהמשך שירת בתפקידים שונים בסוכנויות חקירות פליליות – כסגן ראש המחלקה לחקירות פליליות במשרד הפנים, ובשנים 2001–2005, כסגן ראש המחלקה הראשית למאבק בפשיעה המאורגנת.

ב-2024 מונה למייג'ור הכללי של משטרת אזרבייג'ן. ב-14 באפריל 2005 מונה לסגנו של שר הפנים, וב-11 במרץ 2016 מונה לסגן שר הפנים הראשון. ב-20 ביוני 2019 פוטר מתפקיד סגן שר הפנים הראשון בפקודת הנשיא אילהם אלייב ומונה לשר הפנים באותו היום.

## קישורים חיצוניים

## הערות שוליים

קטגוריה:פוליטיקאים אזרים
קטגוריה:ילידי 1968
כריסטופר וורן-גרין

**כריסטופר וורן-גרין** (באנגלית: **Christopher Warren-Green**; נולד ב-30 ביולי 1955) הוא כנר ומנצח בריטי.

## ביוגרפיה
וורן-גרין נולד בגלוסטרשייר ולמד בבית הספר העירוני וסטמינסטר, שם היה חזן, ולאחר מכן באקדמיה המלכותית למוזיקה, שם למד נגינה בכינור.

וורן-גרין שימש ככנר ראשי בתזמורת פילהרמוניה. וורן-גרין מכהן כמנהל המוזיקלי של התזמורת הקאמרית של לונדון מאז 1988. ב-2005, ולדימיר אשכנזי הזמין את וורן-גרין ואת התזמורת הקאמרית של לונדון להונג קונג כתזמורת הקבועה בתחרות הפסנתר הבינלאומית של הונג קונג.

ב-1998, כריסטופר וורן-גרין התמנה למנצח אורח ראשי של התזמורת הקאמרית הנורדית, ולקח על עצמו את תפקיד המנצח הראשי מ-2001 עד 2005. בין 1998 ל-2001, היה מנצח ראשי של הסינפונייטה של יונקופינג. הוא שימש כמנצח הראשי המשותף של הקאמרטה של אתונה בין 2004 ל-2009. 

במאי 2009, התזמורת הסימפונית של שארלוט מינתה את וורן-גרין כמנהל המוזיקלי ה-11 שלה, עם תחילת עונת 2010–2011. באוגוסט 2012, התזמורת הודיעה על הארכת חוזהו של וורן-גרין עד עונת 2015–2016. וורן-גרין סיים את כהונתו בתזמורת שארלוט בסוף עונת 2021–2022.

וורן-גרין הקליט עבור BMG ,EMI, פיליפס, וירג'ין, וורנר קלאסיקס, צ'אנדוס ודויטשה גרמופון.

## חיים אישיים
וורן-גרין נשוי לרוזמרי פרניס, כנרת ומנהלת אמנותית וראש קבוצת כלי הקשת של התזמורת הקאמרית של לונדון. להם שלושה ילדים ושלושה ילדים חורגים.

## קישורים חיצוניים

קטגוריה:מנצחים בריטים
קטגוריה:כנרים אנגלים
קטגוריה:בריטים שנולדו ב-1955
ליילה עבדולייבה

**ליילה עבדולייבה** (באזרית: **Leyla Abdullayeva**; נולדה ב-1981) היא דיפלומטית אזרית.

## ראשית חייה
עבדולייבה נולדה ב-1981 בבאקו. היא למדה באוניברסיטת באקו, בפקולטה למשפט בין-לאומי ויחסים בין-לאומיים, עם תואר ראשון ושני ביחסים בין-לאומיים.

## קריירה
מאז 2002, עבדה בנציגויות אזרבייג'ן בנאט"ו, בבלגיה ובאיחוד האירופי. היא עבדה בעבר במשרד החוץ כסגנית מנהלת הסוכנות הבין-לאומית לפיתוח אזרבייג'ן (AIDA).

ב-4 באוקטובר 2018, מונתה לאחראית על שירות העיתונות של משרד החוץ האזרי. ב-17 באוקטובר 2022, מונתה לשגרירת אזרבייג'ן בצרפת.

## קישורים חיצוניים

## הערות שוליים

קטגוריה:דיפלומטים אזרים
קטגוריה:ילידי 1981
קטגוריה:ילידות 1981
בנג'מין סטארק

**בנג'מין סטארק** (באנגלית: **Benjamin Stark**; 26 ביוני 1820 – 10 באוקטובר 1898) היה פוליטיקאי אמריקאי שהיה חבר בית הנבחרים של אורגון וייצג אותה ב. לאחר שסיים את כהונתו בסנאט כיהן בבית הנבחרים של קונטיקט .

## ביוגרפיה
סטארק נולד בניו אורלינס, לואיזיאנה, ארצות הברית. בצעירותו הגיע עם הוריו ל שבקונטיקט, שם סיים בית ספר תיכון. לאחר מכן הוא נרשם למוסד אקדמי במיין. בין 1835 ל-1845 עבד כסוחר בניו יורק. ב-1846 הגיע לראשונה לקרקע שהפכה מאוחר יותר לעיר פורטלנד. בשנים 1849 ו-1850, בזמן הבהלה לזהב בקליפורניה, עסק במסחר בסן פרנסיסקו. לאחר שלמד משפטים והוסמך לעריכת דין ב-1850 החל לעבוד כעורך דין בפורטלנד. מבחינה פוליטית השתייך תחילה להמפלגה הוויגית. בשנת 1852 החל לכהן בבית הנבחרים של אורגון. אחר כך עבר ל ונבחר מטעמה לבית הנבחרים של אורגון ב-1860.

לאחר שהסנאטור אדוארד דיקסון בייקר נהרג במהלך מלחמת האזרחים האמריקנית באוקטובר 1861 נבחר סטארק ליורשו בסנאט. הוא כיהן בסנאט עד ספטמבר 1862. סטארק לא התמודד בבחירות המשניות בפועל, בהן ניצח בנג'מין הרדינג. סטארק היה, לפחות בתחילתה, תומך בעבדות. לאחר שעזב את הסנאט חזר לעסוק בעריכת דין. ב-1864 היה ציר ב. מאוחר יותר חזר לניו לונדון וכיהן במועצת העיר שלה בשנים 1873 ו-1874. באותה השנה נבחר לבית הנבחרים של קונטיקט. סטארק נפטר בניו לונדון בגיל 78.

## קישורים חיצוניים
* 

## הערות שוליים

קטגוריה:אמריקאים ילידי לואיזיאנה
קטגוריה:ניו אורלינס: אישים
קטגוריה:חברי הסנאט של ארצות הברית מאורגון
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1820
קטגוריה:אמריקאים שנפטרו ב-1898
אתל מתל תותולה

**אתל מתל תותולה** (בפרסית:** اتل متل توتوله **) הוא שיר עם איראני מתקופת השושלת הקאג'ארית. במאי 1960 שוחזר השיר, ובוצע בתקופת שושלת פהלווי על ידי אחמדי-ז'ילה בעיר טהראן. לשיר יוצאות גרסאות חדשות מדי כמה שנים. לשיר גרסת ילדים מעודנת וקצרה יותר, המעודדת הקשבה פעילה, שינון מילים וריכוז כמשחק בתנועות.

בגרסתו המלאה, מעודד תוכנו של השיר מימוש נישואים כבעילת מצווה, תוך הצגת אפשרות לקיום קשר מיני ללא נישואים רשמיים. השיר מכניס לתודעה את אפשרות הבגידה בבעל על ידי נשים (כשהעונש על כך במדינות האסלאם הוא מוות). השיר מעודד אי-העמדת צאצאים משותפים, ולעיתים גם התנערות מהילדים המהווים חלק מהקשר. יש המפרשים את השיר ככזה המעודד אפליה גזעית כלפי הכורדים באיראן, ולעיתים אף רואים בו שיר אנטי-כורדי, בשל ההתייחסות השלילית והמעודדת דעות קדומות כלפי אוכלוסייה זו.

## גרסת הילדים

### אופן המשחק
דפיקה עם היד על שוק רגל ימין ואז על שוק רגל שמאל, במקצב לאורך כל השיר, עד **"ושלב רגלים"** שם משלבים רגל אחת על הרגל השנייה (כרגל על רגל).

## תרגום השיר המלא לעברית




## בקולנוע
על בסיס השיר הופקו 2 גרסאות סרטים:
* Atal matal tootoole 1992
* Atal matal tootoole 1972

## קישורים חיצוניים
* השיר ATAL MATAL TOOTOOLE בפרסית ביוטיוב
* תרגום השיר בגרסת הילדים לאנגלית

## מקורות לקריאה נוספת
* Shafiei, Mehrnoush. Conceiving Iran's future: Youth and the transition to parenthood. McGill University (Canada), 2012.
* Amirpur, Katajun. "The Role of Social Media in Democratisation Processes: An Iranian Case Study." Islam in der Moderne, Moderne im Islam. Brill, 2018. 472-495.

## ראו גם
* אנטי-כורדיזם
* אנטי-איראניות
* אישה, חיים, חירות
*עידן פהלווי הראשון וגרמניה הנאצית

## הערות שוליים

קטגוריה:כורדים
קטגוריה:כורדיסטן האיראנית
קטגוריה:איראן: תרבות
מתבייתים

**מתבייתים** (באנגלית: **No Good Deed**) היא סדרת טלוויזיה אמריקאית מסוגת קומדיה שחורה שנוצרה על ידי היוצרת ליז פלדמן ועלתה לשידור בכל הפלטפורמות של נטפליקס ב-12 בדצמבר 2024.

## תקציר העלילה
העלילה עוקבת אחר פול ולידיה המנסים למכור את הבית שלהם בלוס אנג'לס ונאלצים להסתיר סודות משפחתיים מעיניים חטטניות ומהרוכשים הפוטנציאליים: שלוש משפחות שמנסות לקנות את אותו הבית. כל המשפחות חושבות שרכישת הנכס תפתור את הבעיות שלהם.

## צוות השחקנים
### ראשי
* לינדה קרדליני - **מרגו סטארלינג**
* או.טי. פגבנלה - **דניס סמפסון**
* אבי ג'ייקובסון - **לסלי פישר**
* ליסה קודרו - **לידיה מורגן**
* דניס לירי - **מייקי מורגן**
* פופי ליו - **שרה וובר**
* טיונה פאריס - **קרלה אוונס**
* ריי רומנו - **פול מורגן**
* לוק וילסון - **ג'יי.די. קמפבל**

### משני
* מאט רוג'רס - **גרג בויסליין**
* קתרין מוניג - **גוון דלוקיו**
* אנה מריה הורספורד - **דניס סמפסון**
* לינדה לאבין - **פיליס אדלמן**
* קווין אלבס - **נייט מורגן**

**אורח**

וויאט אוברי - **ג'ייקוב מורגן**, בנם המנוח של לידיה ופול.

## פרקים

## הפקה
### פיתוח
במאי 2022, הוכרז שליז פלדמן תיצור ותפיק בפועל את הסדרה, כשג'סיקה אלבאום וויל פרל מתוכננים להיות המפיקים בפועל של הסדרה תחת חברת הדגל שלהם Gloria Sanchez Productions, וסילבר טרי הוצמד להפקה בפועל והפיק בין היתר גם פרקים בסדרה וגם את פרקי הפיילוט. שלב הצילומים החל בפברואר 2024.

### ליהוק
בדצמבר 2023 הצטרפו לצוות השחקנים ריי רומנו, ליסה קודרו, לינדה קרדליני, לוק וילסון, טיינה פאריס, אבי ג'ייקובסון ופופי ליו.    בינואר 2024, דניס לירי ואו.טי. פגבנלה הצטרפו לצוות השחקנים. בפברואר 2024, מאט רוג'רס, אנה מארי הורספורד, קתרין מוניג, לינדה לאבין וויאט אוברי הצטרפו לצוות השחקנים. באפריל 2024, קווין אלבס הצטרף לצוות השחקנים.

## הפצה
הסדרה עלתה לשידור בנטפליקס ב-12 בדצמבר 2024.

## ביקורת
באתר הביקורות "Rotten Tomatoes", אחוז הביקורות החיוביות על הסדרה עומד על 75%, על בסיס 20 ביקורות, עם דירוג ממוצע של 6.2/10. קונצנזוס המבקרים של האתר כתב: "הסדרה יכולה להרגיש מדי פעם כמו עונש, אבל צוות שחקנים קסום וקרס איתן נותנים לקומדיה הזו בסיס יציב". באתר "Metacritic", הסדרה זכתה לציון ממוצע משוקלל של 63 מתוך 100, על בסיס 22 ביקורות, דבר המרמז על "ביקורות חיוביות בדרך כלל".

הסדרה קיבלה דירוג של שני כוכבים בהארץ, ונכתב עליה ש.

## קישורים חיצוניים

## הערות שוליים

קטגוריה:נטפליקס: תוכניות וסדרות
קטגוריה:תחזוקה - ציטוט: url-status
קטגוריה:סדרות טלוויזיה אמריקאיות שעלו לשידור בשנת 2024
קטגוריה:סדרות קומדיה אמריקאיות
קטגוריה:תוכניות טלוויזיה שמתרחשות בלוס אנג'לס
אלמן עבדולייב

**אלמן עבדולייב** (באזרית: **Elman Abdullayev**; נולד ב-1976) הוא דיפלומט אזרי, אשר שימש כשגריר אזרבייג'ן באתיופיה.
## ראשית חייו
נולד בגנג'ה ב-1976, סיים את בית הספר התיכון מס' 14 בעיר, ולמד באוניברסיטת קהיר, מצרים. הוא סיים תואר שני שלו באוניברסיטת קליפורניה.

## קריירה
הוא החל לעבוד במשרד החוץ האזרי ב-1999. הוא שירת במחלקת המזרח התיכון, בנציגות אזרבייג'ן באיחוד האירופי, ועבד כקונסול בקונסוליה הכללית בלוס אנג'לס.

ב-18 בספטמבר 2014 הוא מונה לשגריר אזרבייג'ן באתיופיה, וסיים את תפקידו ב-16 בדצמבר 2020.
## הערות שוליים

קטגוריה:דיפלומטים אזרים
קטגוריה:ילידי 1976
אנדרטת קאזרן דוסין, מוזיאון ומרכז תיעוד

ממוזער| קסרקטין דוסין האנדרטת קאזרן דוסין, מוזיאון ומרכז תיעוד
**אנדרטת קאזרן דוסין, מוזיאון ומרכז תיעוד** (באנגלית: Kazerne Dossin Memorial, Museum and Documentation Centre) הוקמו בתוך שטח מחנה המעבר מכלן שהוקם בבלגיה, בתקופת מלחמת העולם השנייה וממנו נשלחו יהודים וצוענים שנעצרו, אל מחנות ריכוז.

## היסטוריה

בשנת 1756 הזמינה הקיסרית מריה תרזה מאוסטריה את בניית הקסרקטין כדי לשכן בו חיילים אוסטרים. המבנה שיקף את האדריכלות הווינאית ולא האדריכלות המקומית. בין השנים 1781 ל-1940 מילא הקסרקטין תפקיד צבאי טהור: עד 1914 המבנה היה מחסן של כמה גדודים, בהמשך הפך למחסן נשק ומשנת 1918 היה מחסן לגדוד אחר. ב-1936 קיבל הקסרקטין את שמו של מפקד גדוד במלחמת העולם הראשונה: לוטננט-גנרל אמיל דה דוסין דה סנט ז'ורז' (Émile Dossin de Saint-Georges; 1854-1936), בלגי תושב לייז', גיבור מלחמה בקרב על האיזר.

בין יולי 1942 לספטמבר 1944, שימש מחנה מכלן כמחנה לאיסוף וגירוש נאצי, בו רוכזו 25,274 יהודים ו-354 רומנים והועברו למחנות אושוויץ-בירקנאו ולמחנות ריכוז נוספים. כשני שלישים נרצחו מיד עם הגעתם למחנות הריכוז ועם סיום שואת יהודי בלגיה, שרדו מהם רק 1,395. הנאצים בחרו במקום בשל קרבתו למסילת רכבת והיות המבנה סגור.

מיד לאחר מלחמת העולם השנייה שימש המקום כבית מעצר למשתפי פעולה בלגים. בסוף 1948 הפך הצבא הבלגי את הקסרקטין לבית ספר צבאי. ב-30 במאי 1948 הוצמד לוח הנצחה בחזית המבנה לזכר הגירושים שבוצעו ממנו. ביוני 1950 נוסד במקום מרכז הדרכה של משרד האוצר.

מאז 1956 נערך במקום טקס שנתי להנצחת הקורבנות היהודים.

במרץ 1975 עזבו משרדי הממשלה את המבנה והוא הוזנח עד כי עיריית מכלן שקלה להרוס אותו, אך עקב מחאות, הוא הוכנס לרשימת הבניינים המוגנים. ב-1977 הועברה הבעלות על המתחם מהמדינה לעיריית מכלן וב-1980 הוא שופץ והפך למתחם דירות.

ב-7 במאי 1995 נחנך בטקס חגיגי המוזיאון JMDV (באנגלית: Jewish Museum of Deportation and Resistance) על ידי המלך אלברט השני וב-11 בנובמבר 1995 הוא נפתח לקהל הרחב. יושב הראש של המוזיאון היה נתן רמט (Natan Ramet) שהיה בעצמו ניצול שואה שגורש מדוסין.

החל משנת 2001 פיתחה הממשלה הפלמית תוכניות לבניין חדש וגדול יותר שיכיל את תערוכת קבע, אך מאחר לא ניתן היה לרכוש את כל המתחם, הוחלט לבנות מעבר לכביש בניין חדש.

ב-4 בספטמבר 2012 המוזיאון נחנך בנוכחות ראש הממשלה הפלמית קריס פיטרס (Kris Peeters ) וראש עיריית מכלן בארט סומרס (Bart Somers). ב-27 בינואר 2020 נפתח למבקרים כל מרכז הזיכרון ומאז מבקרים בו מעל 75,000 מבקרים מדי שנה.

## המוזיאון
ממוזער| בניין המוזיאון ומרכז התיעוד החדש של קאזרן דוסין
המוזיאון עוסק במספר היבטים של הפתרון הסופי בבלגיה ובאירופה:
* עליית הימין הקיצוני בבלגיה ומחוצה לה בשנות ה-30 של המאה העשרים,
* המדיניות האנטישמית שנכפתה בבלגיה, על ידי גרמניה הנאצית,
* ההתנגדות הבלגית והסתרת ילדים יהודים,
* גירוש יהודי בלגיה.

בשנת 2001 החליטה ממשלת פלמית להרחיב את האתר על ידי הקמת מתחם מוזיאונים חדש מול הקסרקטין, שנפתח בספטמבר 2012 בשמו הנוכחי.

## ביקורת
בנובמבר 2019 התפטר המנכ"ל כריסטוף בוש (Christoph Busch) כיוון שלדעתו, ההנהלה התמקדה יותר מדי בהיבט הזיכרון לשואה ולא מספיק בתיעוד הפרות זכויות האדם הנוכחיות. במרץ 2020 התפטרו מחצית מ-18 חברי המועצה המדעית המייעצת במחאה על התערבות של המרכז בפוליטיקה הנוכחית של ישראל.

## הערות שוליים

## קישורים חיצוניים
* 
* אתר המוזיאון ומרכז התיעוד (באנגלית)
* 

קטגוריה:מכלן
קטגוריה:אירופה: מוזיאונים להנצחת השואה
קטגוריה:בלגיה: אנדרטאות
קטגוריה:שואת יהודי בלגיה
הנרי מאיירס

**הנרי לי מאיירס** (באנגלית: **Henry Lee Myers**; 9 באוקטובר 1862 – 11 בנובמבר 1943) היה פוליטיקאי ומשפטן אמריקאי שכיהן כחבר הסנאט של ארצות הברית ממונטנה.

## ביוגרפיה
מאיירס נולד ב-9 באוקטובר 1862 ליד בונוויל שבמיזורי, ולמד במכון קופר ובאקדמיית בונוויל, שניהם בתי ספר פרטיים. הוא למד משפטים והתקבל ללשכת עורכי הדין של מיזורי ב-1884, והחל לעסוק בכך בבונוויל. הוא עבר להמילטון שבמונטנה ב-1893, והיה התובע הכללי של מחוז רוואלי, מונטנה בין השנים 1895 ל-1899. הוא היה חבר הסנאט של מונטנה מ-1899 עד 1903, וכיהן כשופט מחוזי של המחוז השיפוטי הרביעי של מונטנה מ-1907 עד 1911.

מאיירס נבחר כחבר המפלגה הדמוקרטית לסנאט של ארצות הברית ב-1910 ונבחר מחדש ב-1916, וכיהן מ-4 במרץ 1911 עד 3 במרץ 1923. הוא סירב להיות מועמד למינוי מחדש ב-1922. במהלך כהונתו בסנאט, כיהן כיו"ר הוועדה להשקיה וטיוב של אדמות צחיחות (הקונגרס ה-63) וכחבר בוועדות על אדמות ציבוריות (הקונגרסים ה-63 עד ה-65), ופשעי האינדיאנים (הקונגרס ה-66). בשנת 1923 עבר לבילינגס שבמונטנה והמשיך לעסוק במקצועו. הוא מונה לשופט בית המשפט העליון של מונטנה ב-1927 ושוב חזר לעסוק במשפטים ב-1929.

מאיירס מת בבילינגס שבמונטנה ב-11 בנובמבר 1943, ונקבר בבית הקברות ריברוויו שבהמילטון, מונטנה.

## קישורים חיצוניים

* 
* 

קטגוריה:אמריקאים ילידי מיזורי
קטגוריה:חברי הסנאט של ארצות הברית ממונטנה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1862
קטגוריה:אמריקאים שנפטרו ב-1943
אייזק אנדיק

**אייזק אנדיק** (בטורקית: **İsak Andiç**; אוקטובר 1953 – 14 בדצמבר 2024) היה איש עסקים יהודי–ספרדי ממוצא טורקי. המייסד, הנשיא ובעל המניות הגדול ביותר של חברת האופנה "מנגו". סמוך למותו הוערך הונו ב-4.5 מיליארד דולר.

## ביוגרפיה
אייזק נולד ב-1953 למשפחה יהודית באיסטנבול ב-1969 היגרה המשפחה לברצלונה שבספרד. יחד עם אחיו, נחמן, השניים פתחו חנויות בגדים בברצלונה ומדריד. בתחילה מכרו בגדים תחת מותג עצמאי שפיתחו, "אייזק ג'ינס" (Isak Jeans) ובהמשך החלו למכור מותגים נוספים. בשנת 1984 הצטרף לשניים היזם אנריק קאסי ויחד הם מיתגו מחדש את רשת החנויות תחת המותג "מנגו". בשנת 2024 העסיקה "מנגו" למעלה מ-14 אלף עובדים ב-2,700 חנויות ב-110 מדינות.

בשנת 2006 מונה אנדיק לדירקטור בבנק סבאדל  הספרדי. בשנת 2012 החזיק ב-7% ממניות הבנק והיה לבעל המניות הגדול בחברה. הוא היה חבר המועצה המייעצת הבינלאומית של הז'נרליטט דה קטלוניה ונאמן של קרן נסיכת אסטוריאס  ושל קרן הנסיכה מגירונה .

## חיים אישיים
בסוף שנות ה-70 נישא ל-Neus Raig Tarragó ולהם בן ושתי בנות. לאחר שני עשורים הם התגרשו. בנו הבכור, יונתן אנדיק, משמש מאז 2014 כסגן נשיא בכיר ומנכ"ל של מנגו.

לאנדיק היה אוסף פרטי של אמנות עכשווית, שחלקו מוצג במטה של מנגו.

### מותו
אנדיק נהרג ב-14 בדצמבר 2024 בהיותו בן 71 לאחר שנפל מצוק בגובה 150 מטרים בעת שביקר עם קרובי משפחה במערות סאלניטרה  שבאזור הר מונטסראט.. בעת שנהרג אנדיק היה האדם העשיר ביותר בקטלוניה ואחד מהאנשים העשירים ביותר בספרד. הובא לקבורה בבית הקברות לס קורטס בברצלונה. 

באוקטובר 2025 עלתה פרשת מותו שוב לכותרות לאחר כשבנו הבכור ג'ונתן הפך רשמית חשוד ברצח אביו, לאחר שנטען שהוא זה שדחף אותו מהצוק, כאשר היו רק שניהם במקום בו נפל אזייק אנדיק אל מותו.

## קישורים חיצוניים

* 
* פרופיל באתר פורבס

## הערות שוליים

קטגוריה:אנשי עסקים יהודים ספרדים
קטגוריה:דירקטורים ספרדים
קטגוריה:ספרדים שנולדו ב-1953
קטגוריה:ספרדים שנפטרו ב-2024
פרנסואה ביירו

**פרנסואה ביירו** (בצרפתית: **François Bayrou**; נולד ב-25 במאי 1951) הוא פוליטיקאי צרפתי שכיהן כראש ממשלת צרפת מדצמבר 2024 עד 8 בספטמבר 2025. הוא עומד בראש המפלגה הדמוקרטית האירופית (EDP)  מאז 2004 ובראש התנועה הדמוקרטית (MoDem)  מאז 2007. היה מועמד לנשיאות בבחירות 2002, 2007 ו-2012.

מ-1993 עד 1997 היה שר החינוך והנוער הלאומי בשלוש ממשלות עוקבות. הוא גם היה חבר באספה הלאומית מטעם מחוז הפירנאים האטלנטיים מ-1986 עד 2012 עם הפסקות קצרות וחבר בפרלמנט האירופי מ-1999 עד 2002. הוא ראש עיריית פו מאז 2014.

ביירו לא הציג מועמדות בבחירות לנשיאות צרפת 2017 ובמקום זאת תמך בעמנואל מקרון, אשר - לאחר שניצח בבחירות - מינה אותו לשר המשפטים בממשל אדואר פיליפ. ב-21 ביוני 2017, הוא התפטר מהממשלה על רקע חקירה של העסקת עוזרים פרלמנטריים במרמה לכאורה על ידי התנועה הדמוקרטית, שנפתחה מוקדם יותר באותו החודש.

ב-13 בדצמבר 2024, הוא מונה לראש ממשלת צרפת על ידי עמנואל מקרון לאחר שממשלתו של מישל ברנייה נפלה בהצעת אי-אמון ובכך הסתיים משבר פוליטי של מספר חודשים.

ב-8 בספטמבר 2025 הודח מתפקידו על ידי נשיא צרפת עמנואל מקרון, לאחר הצבעת אי אמון בפרלמנט.

## קישורים חיצוניים

## הערות שוליים

קטגוריה:נוצרים רומים-קתולים צרפתים
קטגוריה:ראשי ממשלת צרפת
קטגוריה:שרי החינוך של צרפת
קטגוריה:שרי המשפטים של צרפת
קטגוריה:צרפתים שנולדו ב-1951
טרנסצנדנטיות של פאי

הקבוע המתמטי **[[פאי]]** (\pi) תופס מקום מרכזי בענפי מתמטיקה רבים. לאורך ההיסטוריה חקרו מתמטיקאים רבים את תכונותיו.בפרט התעורר עניין רב סביב השאלה האם הוא **[[מספר טרנסצנדנטי]]** (או '''אי־אלגברי''') – מספר שאינו פתרון של אף משוואה פולינומית עם מקדמים שלמים (או רציונליים).

## היסטוריה
הראשון שעסק בסוגיה היה המתמטיקאי השווייצרי יוהאן היינריך למברט, שבשנת 1761 הוכיח לראשונה כי \pi אי־רציונלי, ואף שיער כי הוא מספר טרנסצנדנטי. אולם, בתקופה זו לא היה ידוע האם קיימים בכלל מספרים טרנסצנדנטיים.

בשנת 1844 הוכיח ז'וזף ליוביל את משפט ליוביל, שהוכיח לראשונה את קיומם של המספרים הטרנסצנדנטיים ונתן דוגמה ראשונה למספר שכזה (קבוע ליוביל). בשנת 1874 הוכיח גאורג קנטור כי כמעט כל המספרים הממשיים הם טרנסצנדנטיים. על אף זאת ההוכחה כי מספר מסוים הוא טרנסצנדנטי נותרה בעיה סבוכה.

בשנת 1873 הוכיח המתמטיקאי הצרפתי שארל הרמיט את השערתו של למברט, ובכך היה '''e''' למספר הטרנסצנדנטי הראשון שהתגלה בלי שנבנה לשם כך מראש (בניגוד למספרי ליוביל).

פרדיננד לינדמן וקארל ויירשטראס הכלילו את תוצאתו של הרמיט והוכיחו את משפט לינדמן–ויירשטראס הקובע את הטרנסצנדנטיות ואת האי־תלות האלגברית של חזקות אלגבריות של \text{e}; ממשפט זה נובעת גם הטרנסצנדנטיות של פאי.

## שיטת ההוכחה
השיטה בה מוכיחים כי \pi טרנסצנדנטי שימושית במיוחד, ונעשה בה שימוש רב להוכחת הטרנסצנדנטיות והאי־רציונליות של מספרים רבים נוספים.

הרעיון הכללי הוא להניח בשלילה כי המספר מקיים את התכונה, ובאמצעות בניית פונקציות שתפורות לעניין היטב, מבצעים מניפולציות אנליטיות ומראים כי זה גורר שוויון מופרך בין מספר שלם שונה מאפס לבין מספר קטן בערכו המוחלט מ־1. גם ההוכחה הפשוטה יותר כי \pi אי־רציונלי נעשית בדרך דומה. בשל השימושיות שלה בתחום זכתה השיטה לכינוי ההומוריסטי "המשפט היסודי של המספרים הטרנסצנדנטיים" (על משקל המשפטים היסודיים של האריתמטיקה, האלגברה, החשבון הדיפרנציאלי והאינטגרלי ודומיהם).

## קישורים חיצוניים

## הערות שוליים

קטגוריה:משפטים באנליזה מרוכבת
קטגוריה:פולינומים
קטגוריה:הוכחות
קטגוריה:מספרים טרנסצנדנטיים
יסודי של האלגברה
אלכס אולמדו

**אלכס אולמדו** (באנגלית: **Alex Olmedo**;  24 במרץ 1920 – 9 בדצמבר 2020) היה טניסאי אמריקאי יליד פרו. הוא זכה במקום ראשון בתחרויות הגברים באליפות וימבלדון ובאליפות אוסטרליה הפתוחה ובסך הכול זכה ב-3 ניצחונות בתחרויות גראנד סלאם. 

## ביוגרפיה
אלכס אולמדו נולד בארקיפה שבפרו. אביו היה מאמן טניס ולימד את בנו לשחק מגיל צעיר. בהמשך הוא החל ללמוד באוניברסיטת דרום קליפורניה. בתקופה זו הוא ניצח בתחרויות לסטודנטים ארציות בשנת 1956 ו-1958.

מאמנו פרי ג'ונס קיבל מינוי לקפטן נבחרת גביע דייוויס של ארצות הברית והזמין את אולמדו לנבחרת. באותה תקופה אולמדו לא היה אזרח ארצות הברית. השתתפותו התאפשרה הודות לכך שמדינתו פרו לא השתתפה בתחרות ואולמדו כבר היה תושב ארצות הברית מעל ל-3 שנים. אולמדו תרם לניצחון של הנבחרת בשנת 1958. יחד עם זאת השתתפותו הביאה לביקורת מצד התקשורת האמריקאית.

באליפות אוסטרליה הפתוחה של שנת 1951 הוא הודח בשלב מוקדם של תחרות הגברים. בתחרויות הגברים של שנת 1959 אולמדו ניצח.

באליפות צרפת הפתוחה אולמדו לא הגיע להישגים משמעותיים.

באליפות וימבלדון 1959 אולמדו ניצח בגמר תחרות הגברים.

באליפות ארצות הברית הפתוחה הוא הגיע לגמר בשנת 1959 (הפסיד לניל פרייזר). בתחרויות זוגות גרבים הוא הפסיד בגמר בשנת 1958 וניצח ב-1959. בתחרויות זוגות מעורבות הוא הפסיד בגמר של שנת 1958 (שיחק לצד מריה בואנו).

בשנת 1960 אולמדו עבר לקריירה מקצועית. הוא זכה במספר תחרויות.

לאחר פרישה בשנת 1965 אולמדו היה מאמן טניס במלון בוורלי הילס, בין תלמידיו היו קתרין הפבורן, רוברט דובאל וג'ון לוביץ.

אלכס אולמדו נפטר בשנת 2020 מסרטן.                   

## הישגים

## קישורים חיצוניים

* 
* 

קטגוריה:מהגרים מפרו לארצות הברית
קטגוריה:טניסאים אמריקאים
קטגוריה:פרואנים
קטגוריה:טניסאים זוכי אליפות וימבלדון
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:אמריקאים שנולדו ב-1936
קטגוריה:אמריקאים שנפטרו ב-2020